AndreaBozzo/ceres-open-data-index huggingface dataset:
Πέργαμος | Αποθετήριο Εθνικού & Καποδιστριακού Πανεπιστημίου Αθηνών

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πέργαμος | Αποθετήριο Εθνικού & Καποδιστριακού Πανεπιστημίου Αθηνών" που διέθεσε ο φορέας "Εθνικό και Καποδιστριακό Πανεπιστήμιο Αθηνών" στο SearchCulture.gr. Η συλλογή του αποθετηρίου του Εθνικού &amp; Καποδιστριακού Πανεπιστημίου Αθηνών (ΕΚΠΑ) αποτελείται από πάνω από 13.000 τεκμήρια που χρονικά καλύπτουν τον 19ο και 20ο αιώνα.&nbsp;Περιλαμβάνει αρχειακές εκδόσεις, φωτογραφίες, χειρόγραφα και πρακτικά συνεδριάσεων.&nbsp;Ξεχωρίζει το Λαογραφικό Αρχείο και η Μουσειακή Συλλογή του Λαογραφικού Μουσείου και Αρχείου με πλούσιο πρωτογενές λαογραφικό υλικό, προϊόν επιτόπιας έρευνας, κατατεθειμένο υπό μορφή χειρογράφων (1224 Τετράδια Λαογραφίας) καθώς και μια εκτενής συλλογή λαογραφικών αντικειμένων (χρηστικών ή μη) της καθημερινής ζωής. Τα αντικείμενα αυτά είναι ποικίλου υλικού (μέταλλο, ξύλο, ύφασμα, πηλός, καλάμι, γυαλί, κ.ά.).&nbsp;&nbsp;

Tags: EDUC, Ethnology, Everyday life, Intangible Heritage, Άυλη Κληρονομιά, Καθημερινή ζωή, Λαογραφία
Organization: Εθνικό Κέντρο Τεκμηρίωσης (ΕΚΤ)
Αποθετήριο Ψηφιακών Συλλογών Δημοτικής Βιβλιοθήκης Πατρών

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο Ψηφιακών Συλλογών Δημοτικής Βιβλιοθήκης Πατρών" που διέθεσε ο φορέας "Δημοτική Βιβλιοθήκη Πατρών (ΔΒΠ)" στο SearchCulture.gr. Η ψηφιακή συλλογή του αποθετηρίου της Δημοτικής Βιβλιοθήκης Πατρών περιλαμβάνει τεκμήρια τα οποία αφορούν στην κοινωνική, οικονομική, πολιτική και πολιτιστική ζωή του τόπου αποτυπώνοντας την ιστορική εξέλιξη της πόλης στο πέρασμα των αιώνων. Χρονολογικά καλύπτει τον 19ο και 20ο αιώνα. Τυπολογικά, από τα 1800 περίπου τεκμήρια,&nbsp; τα μισά είναι κειμενικά όπως βιβλία, εφημερίδες , περιοδικά, ημερολόγια. Περιλαμβάνεται μια μικρή συλλογή έργων τέχνης, περίπου 350 έργα, με πρωτοστατούσες τις προσωπογραφίες Δημάρχων, ένα αξιόλογο σώμα σπάνιων βιβλίων της τοπικής συλλογής και μια μικρή συλλογή από παρτιτούρες (414).&nbsp;&nbsp;

Tags: Culture, EDUC, Local interest, Music, Μουσική, Πολιτισμός, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)
Ψηφιακές Συλλλογές και Αρχεία Μουσείου Μπενάκη

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακές Συλλλογές και Αρχεία Μουσείου Μπενάκη" που διέθεσε ο φορέας "Benaki Museum / Μουσείο Μπενάκη" στο SearchCulture.gr. Η Συλλογή Κινεζικής και Κορεατικής Τέχνης του Μουσείου Μπενάκη προέρχεται κατά κύριο λόγο από τη δωρεά του Γεωργίου Ευμορφόπουλου, εξέχοντος μέλους της ελληνικής διασποράς του Λονδίνου και ενός από τους σημαντικότερους συλλέκτες και μελετητές της τέχνης της Ανατολικής Ασίας κατά τις αρχές του 20ού αιώνα.&nbsp;Η ψηφιακή συλλογή στο SearchCulture περιλαμβάνει 204 κεραμικά έργα που τεκμηριώνουν την εξέλιξη της κινεζικής κεραμικής από την 3η χιλιετία π.Χ. έως τον 19ο αιώνα μ.Χ. Το υλικό περιλαμβάνει νεολιθικά αγγεία με γεωμετρική διακόσμηση, ταφικά ειδώλια των δυναστειών Han και Tang, αγγεία της δυναστείας Song με κομψές αναλογίες, καθώς και πορσελάνες των δυναστειών Ming και Qing.&nbsp;

Tags: Ceramics, Crafts, EDUC, Εφαρμοσμένες Τέχνες, Κεραμική
Organization: Εθνικό Κέντρο Τεκμηρίωσης (ΕΚΤ)
Επιστημονικές δημοσιεύσεις ελληνικών φορέων σε διεθνή περιοδικά | Ιδιωτικοί Φορείς Υγείας (2007-2020)

H παραγωγή της ελληνικής επιστημονικής κοινότητας σε δημοσιεύσεις και η απήχηση του ερευνητικού της έργου διεθνώς καταγράφονται μέσα από αξιόπιστα στοιχεία και μεγάλο αριθμό καθιερωμένων δεικτών που χρησιμοποιεί η βιβλιομετρική επιστήμη.

Tags: Greek scientific publications, TECH, Εθνικές Στατιστικές, Επιστημονικές δημοσιεύσεις
Organization: Εθνικό Κέντρο Τεκμηρίωσης (ΕΚΤ)
Δημοκρατία και Ελευθερία: Ψηφιακό Μουσείο Ευρωπαϊκής Αλληλεγγύης στην Ελλάδα (1967-1974)

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Δημοκρατία και Ελευθερία: Ψηφιακό Μουσείο Ευρωπαϊκής Αλληλεγγύης στην Ελλάδα (1967-1974)" που διέθεσε ο φορέας "Αρχεία Σύγχρονης Κοινωνικής Ιστορίας (ΑΣΚΙ)" στο SearchCulture.gr. Η ψηφιακή συλλογή «Δημοκρατία και Ελευθερία: Ψηφιακό Μουσείο Ευρωπαϊκής Αλληλεγγύης στην Ελλάδα (1967–1974)» συγκροτεί ένα εκτενές και πολυδιάστατο σώμα τεκμηρίωσης που αναδεικνύει το ευρωπαϊκό κίνημα αλληλεγγύης προς τον αντιδικτατορικό αγώνα στην Ελλάδα κατά την περίοδο της στρατιωτικής δικτατορίας. Το υλικό προέρχεται από τις συλλογές και τη βιβλιοθήκη των Αρχεία Σύγχρονης Κοινωνικής Ιστορίας και του Εργαστήριο Μελέτης Ιστορίας Αριστερής Νεολαίας και αποτυπώνει τις πολιτικές, κοινωνικές και πολιτισμικές διαστάσεις της διεθνούς κινητοποίησης.Η συλλογή περιλαμβάνει κυρίως κειμενικά τεκμήρια—περιοδικές εκδόσεις, εφημερίδες, έγγραφα, επιστολές, ανακοινώσεις και φυλλάδια—που τεκμηριώνουν τον δημόσιο λόγο, τις πολιτικές παρεμβάσεις και τα δίκτυα επικοινωνίας της περιόδου. Παράλληλα, σημαντική είναι η παρουσία έντυπου και εφήμερου υλικού, όπως αφίσες, προγράμματα, κάρτες και αυτοκόλλητα, τα οποία αποτυπώνουν τη δυναμική της πολιτικής δράσης και της κινηματικής κουλτούρας. Συμπληρωματικά, φωτογραφίες και περιορισμένο εικαστικό υλικό ενισχύουν την οπτική διάσταση της συλλογής, ενώ μικρός αριθμός τρισδιάστατων αντικειμένων και μουσικών τεκμηρίων προσθέτει περαιτέρω επίπεδα τεκμηρίωσης.Χρονολογικά, το σύνολο των τεκμηρίων εντάσσεται στο δεύτερο μισό του 20ού αιώνα, με έμφαση στα χρόνια 1967–1974, προσφέροντας μια συνεκτική εικόνα της ευρωπαϊκής αλληλεγγύης απέναντι στο ελληνικό αντιδικτατορικό κίνημα. Η συλλογή αποτελεί πολύτιμη πηγή για τη μελέτη της πολιτικής ιστορίας, των κοινωνικών κινημάτων και των διεθνών δικτύων υποστήριξης, αναδεικνύοντας τη διασύνδεση της ελληνικής περίπτωσης με το ευρύτερο ευρωπαϊκό και διεθνές πλαίσιο.

Tags: EDUC, History, Politics, Social movements, Ιστορία, Κοινωνικά κινήματα, Πολιτική
Organization: Εθνικό Κέντρο Τεκμηρίωσης (ΕΚΤ)
Δημοτική Πινακοθήκη Δήμου Αγρινίου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Δημοτική Πινακοθήκη Δήμου Αγρινίου" που διέθεσε ο φορέας "Δήμος Αγρινίου- Δημοτική Πινακοθήκη" στο SearchCulture.gr. Η συλλογή της Δημοτικής Πινακοθήκης Αγρινίου αριθμεί περί τα 160 έργα ζωγραφικής, χαρακτικής, γλυπτικής και φωτογραφίας, από καταξιωμένους καθώς και νεότερους καλλιτέχνες, προβάλλοντας την πορεία της ελληνικής τέχνης στις διάφορες εκφάνσεις της και αναδεικνύοντας ιδιαιτέρως το έργο σημαντικών δημιουργών με αιτωλοακαρνανικές ρίζες όπως ο γλύπτης Θόδωρος και ο ζωγράφος Χρήστος Μποκόρος.

Tags: EDUC, Visual Arts, Εικαστικές Τέχνες
Organization: Εθνικό Κέντρο Τεκμηρίωσης (ΕΚΤ)
Ψηφιακή Συλλογή Μουσείου Φαλτάιτς

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακή Συλλογή Μουσείου Φαλτάιτς" που διέθεσε ο φορέας "Λαογραφικό & εθνολογικό Μουσείο Μάνου & Αναστασίας Φαλτάϊτς" στο SearchCulture.gr. Η Ψηφιακή Συλλογή του Μουσείου Φαλτάιτς, ενός από τα πρώτα τοπικά ιστορικο-λαογραφικά μουσεία της Ελλάδας (ίδρ. 1964), αποτυπώνει με συστηματικό τρόπο τον υλικό και πνευματικό πολιτισμό της Σκύρου, αναδεικνύοντας τη σημασία της παράδοσης ως θεμέλιο της συλλογικής ταυτότητας. Η συλλογή στο SearchCulture περιλαμβάνει πάνω από 4.100 τεκμήρια, κυρίως του 19ου και 20ού αιώνα, τα οποία συγκροτούν ένα συνεκτικό σύνολο λαογραφικής και ιστορικής τεκμηρίωσης.&nbsp;Η συλλογή χαρακτηρίζεται από την κυριαρχία των τρισδιάστατων αντικειμένων και έργων τέχνης, με έμφαση σε εργαλεία και εξοπλισμό, οικιακά σκεύη, έπιπλα, κεραμικά, υφαντά και ενδυμασίες, που τεκμηριώνουν τις παραγωγικές δραστηριότητες και την καθημερινή ζωή της σκυριανής κοινωνίας. Παράλληλα, σημαντική είναι η παρουσία κειμενικών τεκμηρίων, όπως βιβλία, έγγραφα, επιστολές και τυπογραφικό υλικό, τα οποία φωτίζουν πτυχές της πνευματικής και κοινωνικής ζωής.&nbsp;Τα δισδιάστατα γραφικά — σχέδια, ζωγραφικά έργα, θρησκευτικές εικόνες και φωτογραφίες — συμπληρώνουν το σύνολο, προσφέροντας εικαστικές και εικονογραφικές μαρτυρίες. Οι επιμέρους θεματικές ενότητες, όπως κεραμικά, εργαλεία επαγγελμάτων, υφαντική, γεωργία και φορεσιές, αναδεικνύουν τη λειτουργική και συμβολική διάσταση των αντικειμένων, καθιστώντας τη συλλογή ένα πολύτιμο τεκμήριο για τη μελέτη της τοπικής πολιτιστικής κληρονομιάς στον ευρύτερο ελληνικό χώρο.&nbsp;

Tags: EDUC, Ethnology, Local interest, Λαογραφία, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)
Ψηφιακό Αποθετήριο του πολιτιστικού και ιστορικού υλικού του Φιλολογικού Συλλόγου Παρνασσός

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακό Αποθετήριο του πολιτιστικού και ιστορικού υλικού του Φιλολογικού Συλλόγου Παρνασσός" που διέθεσε ο φορέας "Φιλολογικός Σύλλογος Παρνασσός" στο SearchCulture.gr. Η ψηφιακή συλλογή του Φιλολογικού Συλλόγου “Παρνασσός” συγκεντρώνει το πολιτιστικό και ιστορικό υλικού του Συλλόγου. Ως προς τη σύνθεσή της, η συλλογή περιλαμβάνει κειμενικά τεκμήρια, με έμφαση σε φιλολογικές περιοδικές εκδόσεις και βιβλία, καθώς και ένα σημαντικό σύνολο έργων τέχνης, κυρίως ζωγραφικής. Συμπληρωματικά, περιλαμβάνονται σχέδια και χαρακτικά, καθώς και τρισδιάστατα έργα τέχνης, όπως γλυπτά, συγκροτώντας ένα πολυδιάστατο σύνολο που αποτυπώνει την πνευματική και καλλιτεχνική δραστηριότητα του Συλλόγου.

Tags: EDUC, Literary Culture, Visual Arts, Γράμματα και λογοτεχνία, Εικαστικές Τέχνες
Organization: Εθνικό Κέντρο Τεκμηρίωσης (ΕΚΤ)
Αρχείο του Ιδρύματος Κωνσταντίνου Σημίτη

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αρχείο του Ιδρύματος Κωνσταντίνου Σημίτη" που διέθεσε ο φορέας "Ίδρυμα Κωνσταντίνου Σημίτη" στο SearchCulture.gr. Το Αρχείο του Ιδρύματος Κωνσταντίνου Σημίτη περιλαμβάνει το πολιτικό αρχείο του πρώην πρωθυπουργού και αποτυπώνει την πορεία της πολιτικής σκέψης, των ιδεολογικών αναφορών και τη διαδρομή του προβληματισμού του για τα εθνικά, ευρωπαϊκά και διεθνή θέματα. Η συλλογή αποτελείται από ένα σημαντικό αριθμό τεκμηρίων (15.824) και χρονολογικά καλύπτει από τα προδικτατορικά χρόνια έως τις πρώτες δεκαετίες του 21ου αιώνα. Περιλαμβάνει πολιτικού ενδιαφέροντος τεκμήρια με αφετηρία την δεκαετία του 1960, οπότε ο Κωνσταντίνος Σημίτης άρχισε να δραστηριοποιείται πολιτικά. Η συλλογή του Ιδρύματος συμβάλλει στην πληρέστερη γνώση της σύγχρονης πολιτικής ιστορίας από τα προδικτατορικά χρόνια μέχρι σήμερα. Απευθύνεται σε ερευνητές, μελετητές της σύγχρονης πολιτικής ιστορίας, πολιτικούς, κοινωνιολόγους, ιστορικούς, φοιτητές, καθώς και σε απλούς ενδιαφερόμενους δικτυακούς επισκέπτες που επιθυμούν να ενημερωθούν για τη σύγχρονη πολιτική σκέψη.&nbsp;

Tags: Administration-Economy-Law, EDUC, Politics, Διοίκηση-Οικονομία-Δίκαιο, Πολιτική
Organization: Εθνικό Κέντρο Τεκμηρίωσης (ΕΚΤ)
Αποθετήριο Ε.ΔΗ.Κ. - Ένωση Δημοκρατικού Κέντρου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο Ε.ΔΗ.Κ. - Ένωση Δημοκρατικού Κέντρου" που διέθεσε ο φορέας "Κέντρο Ανάπτυξης και Επιχειρηματικότητας" στο SearchCulture.gr. Η συλλογή της Ένωσης Δημοκρατικού Κέντρου (ΕΔΗΚ) αποτελείται από πάνω από 4.000 τεκμήρια που φωτίζουν τις δράσεις, τις τοποθετήσεις και τις πολιτικές του κόμματος που ιδρύθηκε το 1976 (αποτελεί απόγονο της Ένωσεως Κέντρου του 1961 και μετέπειτα της Ενώσεως Κέντρου – Νέες Δυνάμεις το το 1974). Περιλαμβάνει περιοδικό τύπο (εβδομαδιαία και μηνιαία ενημερωτικά έντυπα του κόμματος), βιβλία, αλληλογραφία, χειρόγραφα και φωτογραφίες.&nbsp;&nbsp;

Tags: EDUC, History, Politics, Ιστορία, Πολιτική
Organization: Εθνικό Κέντρο Τεκμηρίωσης (ΕΚΤ)
Εικονική Έκθεση Εθνικής Λυρικής Σκηνής

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Εικονική Έκθεση Εθνικής Λυρικής Σκηνής" που διέθεσε ο φορέας "Εθνική Λυρική Σκηνή" στο SearchCulture.gr. Η ψηφιακή συλλογή από το αρχείο της Εθνικής Λυρικής Σκηνής, αποτελούμενη από 2.140 τεκμήρια, συνιστά ένα εκτενές και πολυδιάστατο αρχείο που τεκμηριώνει τα 85 χρόνια καλλιτεχνικής της παρουσίας. Το υλικό αποτυπώνει την ιστορία της όπερας και του μουσικού θεάτρου στην Ελλάδα, αναδεικνύοντας τη δημιουργική δραστηριότητα του οργανισμού μέσα από ένα πλούσιο φάσμα τεκμηρίων.Η συλλογή περιλαμβάνει προγράμματα παραστάσεων, αφίσες και φωτογραφικό υλικό από παραγωγές, προσφέροντας πολύτιμη μαρτυρία για την πρόσληψη και την απήχηση των έργων. Ιδιαίτερη θέση κατέχουν οι παρτιτούρες και τα μουσικά αποσπάσματα, που φωτίζουν τη μουσική διάσταση των παραστάσεων, ενώ πλούσιο είναι και το ενδυματολογικό υλικό, τα κοστούμια και οι μακέτες κοστουμιών και σκηνικών αποτυπώνουν την αισθητική και σκηνογραφική επεξεργασία της παραγωγής. Συμπληρωματικά, τα σκηνικά και ο σκηνικός εξοπλισμός τεκμηριώνουν τις πρακτικές πτυχές της θεατρικής προετοιμασίας και εκτέλεσης.Τα τεκμήρια συνδέονται με σημαντικούς δημιουργούς και καλλιτέχνες της Λυρικής Σκηνής—σκηνοθέτες, συνθέτες και ερμηνευτές—ενώ η τεκμηρίωση των τόπων επιτρέπει την ακριβή ανασύσταση του πλαισίου κάθε παραγωγής, έως και το συγκεκριμένο θέατρο παρουσίασης. Χρονολογικά, η συλλογή καλύπτει κυρίως το δεύτερο μισό του 20ού αιώνα και τις αρχές του 21ου, με μικρότερη αλλά σημαντική παρουσία τεκμηρίων από την προγενέστερη περίοδο.

Tags: Cultural events, Drama, EDUC, Music, Θέατρο, Μουσική, Πολιτιστικές εκδηλώσεις
Organization: Εθνικό Κέντρο Τεκμηρίωσης (ΕΚΤ)
Ψηφιοποιημένες Συλλογές του Ελληνικού Λογοτεχνικού και Ιστορικού Αρχείου (ΕΛΙΑ)

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιοποιημένες Συλλογές του Ελληνικού Λογοτεχνικού και Ιστορικού Αρχείου (ΕΛΙΑ)" που διέθεσε ο φορέας "Ελληνικό Λογοτεχνικό και Ιστορικό Αρχείο (ΕΛΙΑ)- Μορφωτικό Ίδρυμα Εθνικής Τραπέζης (ΜΙΕΤ)" στο SearchCulture.gr. Οι Ψηφιοποιημένες Συλλογές του Ελληνικού Λογοτεχνικού και Ιστορικού Αρχείου (ΕΛΙΑ) του Μορφωτικού Ιδρύματος της Εθνικής Τραπέζης (ΜΙΕΤ) συγκροτούν ένα εκτενές και πολυσχιδές σώμα 112.558 τεκμηρίων, καλύπτοντας τον 19ο, 20ό και 21ο αιώνα. Η συλλογή προσφέρει μια ευρεία και πολυεπίπεδη τεκμηρίωση της νεότερης ελληνικής πολιτιστικής, κοινωνικής και πνευματικής ζωής μέσα από ένα πλούσιο φάσμα τύπων υλικού και αρχειακών ενοτήτων.&nbsp;Το μεγαλύτερο μέρος του ψηφιακού αποθέματος αποτελείται από δισδιάστατα γραφικά (άνω των 96.000 τεκμηρίων), με κυρίαρχη την παρουσία φωτογραφικού υλικού — φωτογραφιών και φωτοαρνητικών από τις απαρχές της εμφάνισης του μέσου— καθώς και εκτυπώσεων, αφισών, καρτών και εφήμερων. Τα τεκμήρια αυτά αποτυπώνουν την καθημερινή ζωή, την καλλιτεχνική δημιουργία, τις δημόσιες εκδηλώσεις και τη διαμόρφωση της οπτικής κουλτούρας σε διαφορετικές ιστορικές περιόδους.&nbsp;Ιδιαίτερα σημαντικό είναι και το σώμα των κειμενικών τεκμηρίων (άνω των 14.000), που περιλαμβάνει περιοδικές εκδόσεις, εφημερίδες, διαφημιστικό υλικό, διοικητικά και αρχειακά έγγραφα, αναδεικνύοντας την εξέλιξη του δημόσιου λόγου, της εκδοτικής δραστηριότητας και των κοινωνικοπολιτικών μετασχηματισμών. Η παρουσία ημερολογίων, σημειωματαρίων και επιλεγμένης αλληλογραφίας ενισχύει περαιτέρω την ερευνητική αξία του αποθέματος.&nbsp;Η συλλογή εμπλουτίζεται από τεκμήρια που αφορούν σε πολιτιστικές παραγωγέςς, με έμφαση στο θέατρο και τον κινηματογράφο, καθώς και από ένα αξιόλογο σύνολο μουσικών παρτιτούρων. Το χαρτογραφικό υλικό συμβάλλει στη χωρική τεκμηρίωση ιστορικών και πολιτισμικών μεταβολών, ενώ μικρότερες ενότητες τρισδιάστατων αντικειμένων, όπως παιχνίδια, προσθέτουν μια υλική διάσταση στην τεκμηρίωση.&nbsp;Οργανωμένη σε επιμέρους συλλογές — όπως το Φωτογραφικό Αρχείο, το Θεατρικό Αρχείο, το Αρχείο Εφημερίδων και Περιοδικών, το Αρχείο Παρτιτούρων, το Αρχείο Εφήμερων και το Αρχείο Χαρτών — η ψηφιακή συλλογή του ΕΛΙΑ επιτρέπει τη συστηματική μελέτη διαφορετικών όψεων της νεοελληνικής κληρονομιάς.&nbsp;&nbsp;Συνολικά, οι ψηφιακές συλλογές του ΕΛΙΑ συνιστούν ένα συνεκτικό και υψηλής αξίας ερευνητικό σώμα τεκμηρίων, προσφέροντας πρόσβαση σε πρωτογενείς πηγές που φωτίζουν την ιστορία και τον πολιτισμό της νεότερης Ελλάδας.&nbsp;&nbsp;

Tags: Cultural events, Culture, EDUC, History, Ιστορία, Πολιτισμός, Πολιτιστικές εκδηλώσεις
Organization: Εθνικό Κέντρο Τεκμηρίωσης (ΕΚΤ)
Αποθετήριο Λαογραφικού και Εθνολογικού Μουσείου Μακεδονίας-Θράκης

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο Λαογραφικού και Εθνολογικού Μουσείου Μακεδονίας-Θράκης" που διέθεσε ο φορέας "Λαογραφικό και Εθνολογικό Μουσείο Μακεδονίας-Θράκης" στο SearchCulture.gr. Οι συλλογές του Λαογραφικού και Εθνολογικού Μουσείου Μακεδονίας-Θράκης καλύπτουν ένα ευρύ φάσμα υλικού, 22.000 εθνογραφικά τεκμήρια που αποτυπώνουν τον παραδοσιακό και προνεωτερικό πολιτισμό του τόπου και της ευρύτερης περιοχής.13.323 τεκμήρια από τη συλλογή του Μουσείου διατίθενται στο SearchCulture και απαρτίζονται από τέχνεργα, όπως κεραμικά, γυάλινα και λίθινα αντικείμενα, ενδύματα και εργόχειρα, κοσμήματα, εργαλεία και οικιακά σκεύη, μουσικά όργανα, όπλα, και μια συλλογή με φιγούρες θεάτρου σκιών.&nbsp;Η συλλογή περιλαμβάνει επίσης ένα σώμα φωτογραφιών, κυρίως από λαογραφικές εκδηλώσεις και εκθέσεις , όπως και ένα οπτικοακουστικό αρχείο, με βίντεο από εθνογραφικές καταγραφές και δρώμενα, ηχητικό αρχείο με συνεντεύξεις λαογραφικού περιεχομένου και ένα μικρό σώμα κειμένων, κυρίως χειρόγραφα λαογραφικού και νομικού περιεχομένου, όπως συμφωνητικά αγοραπωλησίας, σχολικά βιβλία και αρχεία και εφήμερα.Τα τεκμήρια της συλλογής του ΛΕΜΜΘ διηγούνται τη μετάβαση από την παραδοσιακή στην νεωτερική κοινωνία&nbsp;συνθέτοντας μια πολυθεματική αφήγηση για τον ανθρώπινο βίο, τις τεχνολογίες της εκάστοτε εποχής, την κοινωνική ζωή και τις τέχνες.&nbsp;

Tags: Ceramics, Crafts, EDUC, Ethnology, Εφαρμοσμένες Τέχνες, Κεραμική, Λαογραφία
Organization: Εθνικό Κέντρο Τεκμηρίωσης (ΕΚΤ)
Λαογραφική συλλογή του Δημοκριτείου Πανεπιστημίου Θράκης

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Λαογραφική συλλογή του Δημοκριτείου Πανεπιστημίου Θράκης" που διέθεσε ο φορέας "Εργαστήριο Λαογραφίας και Κοινωνικής Ανθρωπολογίας του Τμήματος Ιστορίας και Εθνολογίας του Δημοκριτείου Πανεπιστημίου Θράκης" στο SearchCulture.gr. Το υλικό της «Λαογραφικής Συλλογής» του Δημοκριτείου Πανεπιστημίου Θράκης προέρχεται από τον ευρύτερο θρακικό χώρο και συγκεντρώθηκε με στόχο τη συλλογή πρωτίστως αντικειμένων από τους Σαρακατσάνους.&nbsp;Η συλλογή αποτελείται από υφαντά, κεντήματα (τσεβρέδες), μεμονωμένα γυναικεία και ανδρικά ενδύματα (πουκάμισα, μανικωτούς και αμάνικους επενδύτες, τσούκνες, ποδιές, κεφαλομάντιλα, ζώνες, κάλτσες, ποτούρια), έργα αργυροχοΐας (πόρπες, κλειδωτήρια), έργα ξυλογλυπτικής (ρόκες, αδράχτια, σφοντύλια, κασέλες, προσφορικές σφραγίδες, εικόνα), έργα μεταλλοτεχνίας (μεταλλικά εργαλεία και σκεύη), παραδοσιακά μουσικά όργανα (γκάιντα)&nbsp;

Tags: Clothing and textiles, EDUC, Ethnology, Local interest, Λαογραφία, Τοπικό ενδιαφέρον, Υφάσματα και ενδύματα
Organization: Εθνικό Κέντρο Τεκμηρίωσης (ΕΚΤ)
Λαογραφικό Μουσείο Μετσόβου – Aρχοντικό Τοσίτσα

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Λαογραφικό Μουσείο Μετσόβου – Aρχοντικό Τοσίτσα" που διέθεσε ο φορέας "Ίδρυμα Βαρώνου Μιχαήλ Τοσίτσα" στο SearchCulture.gr. Η ψηφιακή συλλογή του Μουσείου περιλαμβάνει ένα εκτενές και πολυδιάστατο σύνολο 1.200 τεκμηρίων, που εκτείνεται από αντικείμενα οικιακής χρήσης και αγροτικής ζωής έως έργα τέχνης και αντικείμενα ιστορικής μνήμης.&nbsp;Μεταξύ αυτών συγκαταλέγονται όπλα και σπαθιά από την Ελληνική Επανάσταση του 1821, χάλκινα και ξύλινα σκεύη, κοσμήματα, ενδυμασίες, ασημικά, διακοσμητικά αντικείμενα, καθώς και εργαλεία παραγωγής, όπως αργαλειοί. Ιδιαίτερη θέση κατέχουν οι συλλογές υφαντών και εργόχειρων, που αποτυπώνουν την τεχνογνωσία και την αισθητική της τοπικής παράδοσης.Ξεχωριστή επίσης σημασία έχει η συλλογή των εικόνων, που περιλαμβάνει 66 έργα από τον 15ο έως τις αρχές του 20ού αιώνα, καθώς και αντικείμενα βυζαντινής μεταλλοτεχνίας που καλύπτουν μια μακρά χρονική περίοδο από τα πρώτα χριστιανικά χρόνια έως την ύστερη βυζαντινή εποχή.&nbsp;Χρονολογικά, το υλικό εκτείνεται από την κλασική αρχαιότητα (κυρίως μέσω νομισμάτων) έως το τέλος του 20ού αιώνα, συγκροτώντας ένα συνεκτικό αφήγημα για τη διαχρονία της υλικής κουλτούρας και της ιστορικής μνήμης της περιοχής.Το Λαογραφικό Μουσείο Μετσόβου, γνωστό και ως «Αρχοντικό» στεγάζεται στο ανακατασκευασμένο Αρχοντικό Τοσίτσα, το οποίο ανεγέρθηκε αρχικά το 1661 ως πατρογονική εστία της οικογένειας ευεργετών Τοσίτσα. Η περιήγηση στους χώρους του μουσείου ανασυνθέτει με βιωματικό τρόπο την ατμόσφαιρα της ακμής του Μετσόβου, αναδεικνύοντας τόσο την καθημερινότητα όσο και τις κοινωνικές και οικονομικές δομές μιας ιστορικής περιόδου ευημερίας. Το μουσείο φιλοξενεί στον τρίτο όροφο το διαμέρισμα του Ευάγγελου Αβέρωφ, με προσωπικά αντικείμενα και φωτογραφικό υλικό, προσφέροντας μια πιο σύγχρονη ιστορική διάσταση.

Tags: Crafts, EDUC, Ethnology, History, Εφαρμοσμένες Τέχνες, Ιστορία, Λαογραφία
Organization: Εθνικό Κέντρο Τεκμηρίωσης (ΕΚΤ)
Πανδέκτης: Θησαυρός Ελληνικής Ιστορίας & Πολιτισμού - Νεοελληνική Εικονιστική Προσωπογραφία

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πανδέκτης: Θησαυρός Ελληνικής Ιστορίας & Πολιτισμού - Νεοελληνική Εικονιστική Προσωπογραφία" που διέθεσε ο φορέας "Ινστιτούτο Ιστορικών Ερευνών (ΙΙΕ/ΕΙΕ)" στο SearchCulture.gr. Η συλλογή "Πανδέκτης: Θησαυρός Ελληνικής Ιστορίας &amp; Πολιτισμού - Νεοελληνική Εικονιστική Προσωπογραφία" συνιστά μια συλλογή πάνω από 12.000 προσωπογραφιών σε ψηφιακή μορφή με τις εικόνες των Ελλήνων (εξαιρουμένων των ζώντων) που διακρίθηκαν από την Άλωση της Κωνσταντινούπολης έως την εποχή μας σε όλους τους τομείς του βίου.

Tags: Culture, EDUC, History, Visual Arts, Εικαστικές Τέχνες, Ιστορία, Πολιτισμός
Organization: Εθνικό Κέντρο Τεκμηρίωσης (ΕΚΤ)
Αποθετήριο Δήμου Θάσου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο Δήμου Θάσου" που διέθεσε ο φορέας "Δήμος Θάσου" στο SearchCulture.gr. Η ψηφιακή συλλογή του Δήμου Θάσου συγκεντρώνει πάνω από 280 τεκμήρια λαογραφικής κληρονομιάς του νησιού και αφορά στον 20ο αιώνα. Το κύριο σώμα απαρτίζουν οι φωτογραφίες, που φωτίζουν πτυχές της τοπικής ιστορίας του νησιού, απεικονίζοντας έθιμα, παραδοσιακές ασχολίες και την καθημερινότητα στο νησί, και συμπληρώνονται από &nbsp;εικονογραφημένα ταχυδρομικά δελτάρια ή «καρτ ποστάλ» &nbsp;τοπόσημων του νησιού, λευκώματα, περιοδικές εκδόσεις και ημερολόγια.&nbsp;&nbsp;

Tags: Cultural landscapes, EDUC, Ethnology, Local interest, Λαογραφία, Πολιτιστικά τοπία, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)
Ψηφιακό Μουσείο του Ποντιακού Ελληνισμού

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακό Μουσείο του Ποντιακού Ελληνισμού " που διέθεσε ο φορέας "Επιτροπή Ποντιακών Μελετών (Ε.Π.Μ.) " στο SearchCulture.gr. Η ψηφιακή συλλογή του «Ψηφιακού Μουσείου του Ποντιακού Ελληνισμού» στο SearchCulture συγκροτεί ένα σώμα 402 τεκμηρίων που αποτυπώνει την ιστορία, τον πολιτισμό και την καθημερινή ζωή των Ποντίων από τα μέσα του 19ου έως τον 20ό αιώνα. Η συλλογή συνδυάζει μουσειακά κειμήλια με φωτογραφικό και αρχειακό υλικό, προσφέροντας ένα περιβάλλον γνώσης και ερμηνείας της ποντιακής ταυτότητας.Κεντρική θέση κατέχει το φωτογραφικό υλικό, το οποίο συγκροτεί τον βασικό κορμό της συλλογής και λειτουργεί ως οπτική μαρτυρία της κοινωνικής και πολιτισμικής ζωής του ποντιακού ελληνισμού. Παράλληλα, τα κειμενικά τεκμήρια—όπως έγγραφα, επιστολές, πιστοποιητικά—συμβάλλουν στη διαμόρφωση ενός ιστορικού και τεκμηριωτικού πλαισίου, φωτίζοντας πτυχές της πνευματικής παραγωγής και της διοικητικής οργάνωσης των κοινοτήτων.Ιδιαίτερη σημασία έχει και το σύνολο των τρισδιάστατων αντικειμένων, όπως ενδυμασίες, οικιακά σκεύη, εργαλεία, εργόχειρα και προσωπικά αντικείμενα, τα οποία αποτυπώνουν την υλική κουλτούρα και τις πρακτικές της καθημερινότητας, αναδεικνύοντας τη σχέση μεταξύ παράδοσης, τεχνογνωσίας και κοινωνικής ζωής.

Tags: Asia Minor, EDUC, Intangible Heritage, Local interest, Άυλη Κληρονομιά, Μικρά Ασία, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)
Ψηφιακή Εξερεύνηση του σπηλαίου Πηγών Αγγίτη

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακή Εξερεύνηση του σπηλαίου Πηγών Αγγίτη" που διέθεσε ο φορέας "Δήμος Προσοτσάνης" στο SearchCulture.gr. Η ψηφιακή συλλογή του Δήμου Προσοτσάνης, αποτελούμενη από 32 τεκμήρια, αποτυπώνει φωτογραφικά την εξερεύνηση του Σπηλαίου Πηγών Αγγίτη, ενός από τα σημαντικότερα ποτάμια σπήλαια διεθνώς. Τα τεκμήρια αναδεικνύουν τον ιδιαίτερο γεωμορφολογικό χαρακτήρα του σπηλαίου, όπου ρέει ο ποταμός Αγγίτης, προσφέροντας μια ψηφιακή εμπειρία γνωριμίας με το σπήλαιο.

Tags: EDUC, Natural Heritage, Φυσική Κληρονομιά
Organization: Εθνικό Κέντρο Τεκμηρίωσης (ΕΚΤ)